Akken daɣen greɣ tamawt ama deg tɣamsa neɣ deg yinaw n yisertiyen neɣ n yimutlayen sumata mi ara d-ttmeslayen ɣef umezruy n Lezzayer sexdamen aṭas n wawalen iṛeṭṭalen ama d wid n taɛrabt neɣ n tefransist, neɣ tikwal ur ttafen ara awalen ara smersen ssebba n lexṣaṣ n umawal n umezruy i yellan neɣ issnen. Aṣenfaṛ-agi ad isegmu, ad iseggem amawal n tmaziɣt deg uḥric-agi n umezruy.